શ્રીલંકાના ભૂતપૂર્વ બેટ્સમેન રસેલ આર્નોલ્ડે કહ્યું છે, “શ્રીલંકાએ ભારતમાં પોતાની પહેલી ટેસ્ટ મેચ જીતવા માટે ભૂતકાળને ભૂલી જવો જોઈએ. શ્રીલંકાના ખેલાડીઓએ ઈતિહાસને ભૂલી જઈને પોતાના શ્રેષ્ઠ દેખાવ કરવાના પ્રયત્ન કરવા જોઈએ, કારણ કે શ્રીલંકાની ટીમ માટે ભારતમાં રમવું ઘણું મુશ્કેલ છે.” આર્નોલ્ડે વધુમાં કહ્યું કે, ”ભારતની ટીમ હાલમાં ઘણી સારી અને મજબૂત છે. બંને ટીમ વચ્ચે બહુ મોટો તફાવત રહે છે. પાકિસ્તાન સામે સફળતા મેળવ્યા પછી શ્રીલંકાની ટીમ ભારતમાં સારો દેખાવ કરી શકે તેમ છે.”